Все още е неясен изходът от изборите в САЩ . Настоящият президент Доналд Тръмп обяви победа срещу опонента си от демократите Джо Байдън , въпреки че се очакват резултатите от още девет щата от 50 - те . Засега от необходимите 270 гласа в електоралната колегия Байдън има 245 , Тръмп - 213 , съобщава БНР . След края на гласуването и двамата претенденти за 46 - и американски президент изразиха увереност , че ще спечелят изборите . Настоящият държавен глава Доналд Тръмп заяви , че е победил на изборите . Каза още , че ще сезира Върховния съд , за да спре приемането на гласове по пощата . " За доброто на нацията това е голям момент . Беше извършена мащабна измама на нацията . Искаме законът да бъде използван , както трябва . Затова отиваме във Върховния съд и ще поискаме гласуването да спре " . Доналд Тръмп обаче не представи доказателства за изборни измами . Кандидатът на Демократическата партия Джо Байдън призова симпатизантите сида не губят вяра . " Тук съм , за да ви кажа , че сме на път да спечелим тези избори . Знаехме , че ще отнеме време заради безпрецедентния вот по пощата . Трябва да сме търпеливи , докато бъде преброен всеки глас , всяка бюлетина " . Изборните резултати от ключови щати все още са неясни . Никой не е достигнал заветните 270 гласа на членове на Избирателната колегия . Републиканците запазват контрола в Сената , а демократите - мнозинството си в Камарата на представителите . Рано сутринта Тръмп прогнозира в Twitter , че ще спечели втори 4 - годишен мандат и обвини демократите в опит „ да откраднат “ изборите от него , но без да предоставя доказателства за твърденията си . „ Няма да им позволим да направят това “ , закани се той и допълни , че очаква „ голяма победа “ за себе си . Малко преди това съперникът му Байдън обяви , че е оптимист за перспективите си да спечели вота . По - късно в Белия дом Тръмп обяви , че „ печели навсякъде “ , като благодари на семейството си и на милионите си поддръжници . „ Не печелим , а спечелихме с много “ , заяви той . Оптимизмът на Тръмп и обявяването на победа идват преди да е приключило преброяването на милиони гласове . Тръмп вероятно е спечелил Флорида , което прави пътя на Байдън към Белия дом труден , но не и невъзможен . Резултатите от ключовите щати , необходими за победа – Пенсилвания , Уисконсин , Мичиган , обаче не са ясни . Наличието на над 100 млн . гласували предварително и недоверието в предварителното гласуване по пощата от лагера на Тръмп карат избирателните секции да са изрядни и това създава условия за по - дълго чакане . Мнозинството американци заявяват , че ще приемат резултата от вота , дори да не печели техният фаворит , но чакането може да изостри нервите до краен предел .